**Odôvodnenie nerozdelenia predmetu zákazky**

Verejný obstarávateľ nerozdelil predmet zákazky na časti z nasledovných dôvodov:

* predmetné služby v celom rozsahu je schopných poskytovať viacero dodávateľov na trhu, ktoré sú   
  prevažne malými alebo strednými podnikmi,
* ide o poskytovanie služieb, ktoré sú bežne dostupné na trhu,
* rámcová dohoda sa uzatvára so šiestimi uchádzačmi,
* predmetné služby majú rovnaký, alebo podobný charakter, pritom zároveň platí, že ide o služby, ktoré spolu súvisia z hľadiska funkčného, ekonomického, časového, miestneho, z hľadiska technických špecifikácií a pod.
* na trhu existuje dostatočné množstvo spoločností/hospodárskych subjektov, ktoré poskytujú predmetné služby komplexne ako jeden celok t. j. nešpecializujú sa zvlášť na interný audit a zvlášť na externý audit.
* vládne audity (**externé)** sú vykonávané s ohľadom na medzinárodne uznávané audítorské štandardy, najmä Štandardy pre profesionálnu prax **interného** auditu vydané Inštitútom interných audítorov (IIA),
* v zmysle zákona č. 357/2015 Z.z. o finančnej kontrole a audite a o zmene a doplnení niektorých zákonov sa auditom **(interným aj externým**) rozumie súhrn nezávislých, objektívnych, overovacích, hodnotiacich, uisťovacích a konzultačných činností zameraných na zdokonaľovanie riadiacich a kontrolných procesov so zohľadnením medzinárodne uznávaných audítorských štandardov, t.j. činnosti pri výkone interného aj externého auditu sú totožné,
* zákon č. 357/2015 Z. z. o finančnej kontrole a audite a o zmene a doplnení niektorých zákonov, ktorého znalosť je ako minimálna požiadavka experta č. 1 a 2, upravuje základné pravidlá, ciele a spôsob vykonávania finančnej kontroly a auditu **(interného aj externého),**
* dôvodom pre nedeliteľnosť predmetu zákazky na časti (interný a externý audit) je aj nevyhnutnosť potreby optimalizovať spotrebu vynaložených zdrojov na dosiahnutie zlepšenia procesov. Objektívne faktory, ktoré ovplyvňujú nevyhnutnosť koordinovať činnosti interného a externého auditu sú objektívne charakteristiky auditu,
* činnosti a postupy pri vnútornom a externom audite sú vo veľkej časti totožné, prelínajú sa, výstupy musia byť kompatibilné a navzájom využiteľné,
* informácie, závery a výstupy z interného a externého auditu sa navzájom ovplyvňujú a prelínajú a je preto nevyhnutné, efektívne a hospodárne aby činnosti interného a externého auditu neboli rozdelené na časti. Uvedené je nevyhnutné aj z dôvodu dodržania kontextu, ktorý je nevyhnutný ako pridaná hodnota interného a externého auditu,
* externý audit by sa mal spoľahnúť na výsledky interného auditu,
* nerozdelenie predmetu zákazky vzhľadom na charakter predmetu zákazky a v tomto konkrétnom prípade je v súlade s princípom hospodárnosti, efektívnosti nediskriminácie a čestnej hospodárskej súťaže.